SLP เผยแผนควบคุมค่าใช้จ่าย-ต้นทุนสุดเวิร์ค ดันกำไร Q3/59 โตแรง!
SLP เผยแผนควบคุมค่าใช้จ่าย-ต้นทุนสุดเวิร์ค ดันกำไร Q3/59 มาที่ 21.38 ลบ. โต 934% จากปีก่อนกำไร 2.07 ลบ. ขณะที่ช่วง 9 เดือนแรกมีกำไร 56.27 ลบ. โต 136% จากปีก่อนกำไร 23.85 ลบ.
8 พ.ย. 2559

บริษัท สาลี่ พริ้นท์ติ้ง จำกัด (มหาชน) หรือ SLP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 21.38 ล้านบาท หรือมีกำไรสุทธิ 0.0178 บาทต่อหุ้น เพิ่มขึ้น 934% จากช่วงเดียวกันของปีก่อนที่มีกำไรสุทธิ 2.07 ล้านบาท หรือมีกำไรสุทธิ0.0017 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีการควบคุมค่าใช้จ่ายทั้งในส่วนของต้นทุนการผลิตและค่าใช้จ่ายในการขายและการบริหารให้มีประสิทธิภาพดียิ่งขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 56.27 ล้านบาท หรือ 0.0469 บาทต่อหุ้น เพิ่มขึ้น 136% จากช่วงเดียวกันของปีก่อนที่มีกำไรสุทธิ23.85 ล้านบาท หรือ  0.0225 บาทต่อหุ้น